**LĒMUMS**

Liepājā

|  |  |
| --- | --- |
| 2024. gada 22. februārī | Nr.42/2  (prot. Nr.2, 10.§) |

Par Liepājas valstspilsētas ilgtspējīgas

enerģētikas un klimata rīcības plāna un

Klimatpilsētas līguma apstiprināšanu

Lai sasniegtu klimatneitralitātes mērķus, pamatojoties uz Pašvaldību likuma 4. panta pirmās daļas 2., 19., 20. un 22. punktu, 10. panta pirmās daļas pirmo teikumu, izskatot Liepājas valstspilsētas pašvaldības domes pastāvīgās Attīstības komitejas 2024. gada 15. februāra lēmumu (sēdes protokols Nr.2) un pastāvīgās Finanšu komitejas 2024. gada 15. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Apstiprināt aktualizēto Liepājas valstspilsētas ilgtspējīgas enerģētikas un klimata rīcības plānu 2023.-2030. gadam un Liepājas valstspilsētas Klimatpilsētas līgumu (*Climate City Contract)*, t.sk. Klimatneitralitātes rīcības plānu un investīciju plānu.

2. Atbalstīt lēmuma 1. punktā minēto dokumentu iesniegšanu izskatīšanai Eiropas Komisijā.

3. Apstiprināt Liepājas Centrālās administrācijas Izpilddirektora biroja projektu vadītāju klimata pārmaiņu un energoefektivitātes jautājumos par atbildīgo kontaktpersonu lēmuma 1. punktā minēto dokumentu izpildē ar pienākumu reizi gadā ziņot par Liepājas valstspilsētas klimatneitralitātes mērķu sasniegšanas progresu.

4. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Juridiskajai daļai, Attīstības pārvaldei, Sabiedrisko attiecību un mārketinga daļai, Finanšu pārvaldei | |